Parlament Novog Zelanda
<s>Parlament Novog Zelanda (engleski: New Zealand Parliament; maorski: Pāremata Aotearoa) predstavlja zakonodavnu vlast u Novom Zelandu, a sastoji se od monarha Novog Zelanda (tzv. Queen-in-Parliament) i Predstavničkog doma.</s><s>Parlament je isprva bio dvodoman, međutim Zakonodavno vijeće je ukinuto 1951. godine.</s><s>Formiran 1854., Parlament Novog Zelanda je jedan od najstarijih, kontinuirano aktivnih parlamenata u svijetu.</s>

<s>Predstavnički dom je demokratski izabrano tijelo čiji su zastupnici znani kao članovi parlamenta (Members of Parliament, MPs).</s><s>Uglavnom se sastoji od 120 zastupnika, međutim moguće je da taj broj bude i veći zbog visećih mandata.</s><s>Sedamdeset zastupnika se bira direktno kroz izborne jedinice, dok se ostala mjesta popunjavaju preko spiska temeljem udjela kojeg svaka stranka ima u ukupnom broju glasova.</s><s>Maori su od 1867. godine imali svog predstavnika, a 1893. godine su žene dobile pravo glasa, što je bio prvi takav slučaj u svijetu.</s><s>Biračko pravo nemaju osuđenici koji još uvijek borave u zatvoru.</s>

<s>Parlament je usko povezan s izvršnom vlašću.</s><s>Vlada Novog Zelanda sastoji se od premijera (predsjednika vlade) i ministara zaduženih za pojedine resore; prema načelima odgovorne vlade, ovi ministri se biraju iz redova stranke ili stranaka zastupljenih u Predstavničkom domu.</s>

<s>Predstavnički dom se od 1865. godine sastaje u parlamentarnim zgradama, koje se nalaze u glavnom gradu, Wellingtonu.</s><s>Izravni prijenosi sjednica financirani su od strane samog parlamenta i dostupni na tri televizijska kanala.</s>

<s>Politika Novog Zelanda
Novi Zeland</s>

